Мәулен Әшімбаев: «Дәстүріміз бен дінді бір-біріне қарсы қоюға болмайды»
"Мәулен Әшімбаев: «Дәстүріміз бен дінді бір-біріне қарсы қоюға болмайды»" | "https://abai.kz/post/174964"
TITLE: Мәулен Әшімбаев: «Дәстүріміз бен дінді бір-біріне қарсы қоюға болмайды»
URL: https://abai.kz/post/174964
META: "Мәулен Әшімбаев: «Дәстүріміз бен дінді бір-біріне қарсы қоюға болмайды»" | "https://abai.kz/post/174964"
DATE: 17.10.2023
AUTHOR(s): Abai.kz
TOTAL WORDS: 74
TEXT: Ұлттық құндылықтар мәселесінде ғасырлар бойы қалыптасқан дәстүріміз бен дінді бір-біріне қарсы қоюға болмайды. Бұл туралы Сенат төрағасы Мәулен Әшімбаев айтты. «Халқымыз ежелден дін мен дәстүрді сабақтастыра білген. Көшпенді өркениетке тән ой еркіндігі, ашықтық, толеранттылық әртүрлі радикалды көзқарастарға бой ұрмауға мүмкіндік берді. Біз дін мәселесінде ата-бабамыз қалыптастырып кеткен және уақыттың сынынан өткен осы рухани жолымыздан жаңылмауымыз керек. Ұлтымыздың ұлылары Абай да, Шәкәрім де, Алаш қайраткерлері де осыған үндеген», – деді Мәулен Әшімбаев. Фото:ашық дереккөзден Abai.kz
